**Datum: 03.10.2023. SAOPŠTENJE ZA MEDIJE**

**Šesti digitalni samit zapadnog Balkana**

*Kompanija m:tel predstaviće svoja inovativna poslovna rješenja, ali i društveno odgovorni pristup usmjeren ka obrazovanju i najmlađima*

Šesti digitalni samit zapadnog Balkana, najveći regionalni digitalni događaj o saradnji u oblasti digitalne transformacije, biće održan u Sarajevu u srijedu i četvrtak, 4. i 5. oktobra, uz podršku Savjeta za regionalnu saradnju.

Domaćin Samita je Ministarstvo komunikacija i transporta u Savjetu ministara, a prijavljeno je više od 400 učesnika, među kojima je i kompanija m:tel koja će se predstaviti svojim inovativnim poslovnim rješenjima, ali i društveno odgovornim radom.

Drugog dana ovog važnog skupa na panel diskusiji koju organizuju UNICEF BiH i Ministarstvo komunikacija i transporta BiH, učestvovaće i generalna direktorka kompanije m:tel, Jelena Trivan. Kao aktivan član Poslovnog savjetodavnog vijeća UNICEF-a BiH, Trivanova će govoriti o dostupnosti interneta u školama, aktuelnim ICT projektima i ulaganju u obrazovanje.

Panel sesija zakazana je za 5. oktobar u 11.00 časova u Plavoj sali Parlamentarne skupštine BiH.

Ključne riječi: Mtel, Digitalni samit zapadnog Balkana, UNICEF, panel, Jelena Trivan  
Izvor fotografije: Mtel